cyanic-selkie/wikianc huggingface dataset:
Surdeig
Melkesyrebakteriene gir brødet en syrlig smak samtidig som det beskytter startkulturen mot uønskede mikroorganismer som for eksempel mugg. Ved gjæring av surdeig samspiller melkesyrebakteriene og gjærsoppene til fermentering av melet. Et viktig begrep for både surdeig og annen baking er deigens hydrering, som er andelen vann (eller annen veske) i forhold til mel. Typisk baker man med hydring på mellom 65 og 85 % med surdeig, men med høy andel sammalt mel og brødtyper som ciabatta og focaccia blir enda høyere hydrering benyttet. Surdeig blir ofte brukt i rugbrød ettersom rug ikke danner sterkt nok glutennett til å holde på gassene som dannes av industrigjær.
HMP
HMP kan være en forkortelse for:
Juraj Mokráš
Juraj Mokráš (født 28. desember 1990) er en slovakisk bobkjører. Han representerte landet sitt under Vinter-OL 2014 i Sotsji, der han ble nummer 25 i firer-bob.
Noahs dyrebare øy
Noahs dyrebare øy (engelsk: Noah's Island) er en britisk animert eventyrserie for barn som ble produsert mellom 1997 og 1999 for Den europeiske kringkastingsunionen (EBU).
Det ble produsert tilsammen 39 episoder, fordelt på tre sesonger med 13 episoder hver. Hver episode var på 28 minutter. Serien ble regissert av Philippe Leclerc og Alan Simpson og skrevet av Elphin Lloyd-Jones og John M. Mills. Serieskaperne hadde tidligere laget Flukta frå Dyreskogen, også for Den europeiske kringkastingsunionen.
Følgende nasjonale kringkastingsselskaper stod bak produksjonen: ORF (Østerrike), BRTN og RTBF (Belgia), Danmarks Radio (Danmark), Yle (Finland), France 2 og France 3 (Frankrike), Westdeutscher Rundfunk/ARD (Tyskland), RTÉ (Irland), RAI (Italia), VPHO (Nederland), NRK (Norge), RTVSLO (Slovenia), SVT (Sverige), TSI og TSR (Sveits) og BBC (Storbritannia).
Noahs dyrebare øy ble sendt på Barne-TV av NRK.
Handling
Serien handler om isbjørnen Noah og en rekke andre dyr som var tatt til fange og var på vei til London Zoo. Skipet med dyrene forliste imidlertid i en storm, og dyrene rømte. Dyrene finner et fristed på en mystisk flytende vulkanøy. De finner ut hvordan de kan styre øya og starter en reise til en øy Noah kaller Diamantina. Underveis plukker de opp andre dyr som har problemer.
Noahs dyrebare øy har blitt rost for å ta opp økologiske temaer på måte som appellerer til barn.
Torra Mjölö
Torra Mjölö (finsk: Kuivasaari) er en liten finsk øy utenfor hovedstaden Helsingfors.
Øyen eies og brukes av det finske kystartilleriet som et artillerifort. Av flere kanoner i Batteri (artilleri)et finnes blant annet en 305 mm dobbeltkanon, hvilket er regnet som et forholdsvis kraftig kaliber.
Füzuli (distrikt)
Füzuli er et distrikt (rayon) i Aserbajdsjan. Distriktets areal er 1 361 km². I 2009 hadde Füzuli 111 900 innbyggere. Administrasjonssenteret ligger i byen Füzuli.
Distriktet ligget sør i Aserbajdsjan og i sør har det grense mot Iran.
Postordresalg
Postordresalg er fjernsalg hvor varene leveres via postvesenet.
Man bestiller varer via postordrekataloger, annonser, eller annen markedsføring, og får varene tilsendt hjem via postvesenet.
George Gulack
George Julius Gulack  (født 12. mai 1905 i Riga, død 27. juli 1987 i Boca Raton i Florida) var en amerikansk turner som deltok i de olympiske leker i 1932 i Los Angeles.
Gulack ble olympisk mester i turn under OL 1932 i Los Angeles. Han vant konkurransen i ringer foran sin landsmann William Denton og Giovanni Lattuada fra Italia.
Postordresalg
Postordresalg i Norge
Fenomenet har vært meget populært siden 1980-tallet. Fra 2000-tallet har det vært en spredning på butikker som selger via postordre. Dette gjør at butikkene nå er nærmere der man bor og man handler mer i butikkene enn å kjøpe via kataloger. Eksempler på slike butikker er Biltema, Clas Ohlson og Spar Kjøp. Andre populære postordreselskap er Ellos, Hennes & Mauritz, Sportmann, Samlerhuset og Ikea.
Mye av salget er også gått over til Internett (elektronisk handel) fra det gamle katalogsalget.
Postordre har også et frynsete rykte da mange useriøse selskaper benytter seg av denne salgsmetoden. Det er problemer med varer som ikke er som beskrevet, reklamasjon og tilbakelevering, samt selskaper som forsvinner og dukker opp igjen med nye navn.
Nankengyuan-demningen
Nankengyuan-demningen er en demning med vannkraftverk i fylket Fengshun i prefekturet Meizhou, nordøst i Guangdong-provinsen i det sørlige Kina, anlagt i elva Xiaoxi He. Effekten er ca 100 MW.
Demningen er en enkel betong buedam av typen RCC. Dammen er 34 meter høy og 114 meter lang. Den anvendes bare til kraftproduksjon.
I samme elv ligger også Xiaoxihe-demningen og Shuangkengkou-demningen.
Peter Wessel Zapffe
Peter Wessel Zapffe (født 18. desember 1899 i Tromsø, død 12. oktober 1990 i Asker) var en norsk forfatter, filosof, jurist og fjellklatrer. Han var sønn av polfareren Fritz Gottlieb Zapffe og Gudrun Wessel. I 1923 tok Zapffe sin juridiske embedseksamen (som han skrev på rim), og han praktiserte som jurist i fem år.
Filosofen
Zapffe var influert av blant annet Arthur Schopenhauer og Friedrich Nietzsche, men det var særlig biologen Jakob Johann von Uexkülls naturforståelse som la grunnlaget for Zapffes egen biologiske eller biosofiske metode. Gjennom essayet Den sidste Messias (1933) kommer biosofien til uttrykk, og den filosofiske avhandling Om det tragiske som kom ut i 1941, er på mange måter en redegjørelse for tankene i Den sidste Messias. Men den ekstreme pessimismen fra Den sidste Messias – tanken om identiteten mellom livsmål og undergang – blir noe moderert i avhandlingen – der sier Zapffe at storhet disponerer en for undergang.
Zapffes teori er at mennesket har overutviklede evner (forståelse og selvinnsikt) i forhold til de omstendighetene det lever under og derfor ikke passer inn i naturen. Mennesket streber etter en rettferdighet og mening som ikke kan oppnås, og derfor har menneskeheten behov som naturen ikke kan oppfylle.
Friluftsmannen og fjellklatreren
Faren, Fritz Gottlieb Zapffe, var turner og friluftsmann og tok ofte med seg familien på turer i fjell og mark, sommer og vinter. Da Peter Zapffe kom til Oslo for å studere juss, søkte han ofte ut i marka. På Kolsås lærte han seg fjellklatring og her ble han også kjent med Arne Næss. I 1923 tok han juridisk embetseksamen. Det vakte en del oppsikt at han leverte en av sine eksamensbesvarelser på vers, den bar tittelen 'Om Præjudicater'. En annen gang skal han i en eksamenspause ha klatret opp en av søylene ved inngangen til Universitetet i Oslo.
Etter å ha fullført juridisk embedseksamen reiste Zapffe tilbake til Tromsø, hvor han begynte som sakførerfullmektig. I denne perioden foretok han over 20 førstebestigninger og klatret en rekke andre ruter i fjell som var besteget tidligere, blant annet på Kvaløya, i Lyngsalpan, på Ytre Senja, i Ofoten og i Lofoten.
På denne tiden var Tromsø et sentrum for polaraktivitet. Under letingen etter Umberto Nobile i 1928 ble Peter Zapffe med ishavsskuten DS «Isbjørn» til Kings Bay på Svalbard. To år senere ble han med samme skuta som fotograf til Kvitøya, der Bratvaag-ekspedisjonen hadde funnet restene etter Salomon August Andrées mislykkede ballongferd.
Etter tre år i Tromsø innså Zapffe at juss ikke lå for ham og han forlot Tromsø for godt og dro tilbake til Oslo hvor han tok opp studier i litteratur. Dette resulterte ikke i eksamen i litteraturvitenskap, men i en doktorgrad i filosofi; Om det tragiske.
Fjernsalg
Fjernsalg er når det inngås avtaler om kjøp og salg inngås uten at selger og kjøper møtes. Tilbud, utveksling av informasjon, kontraktsforhandlinger og bestilling skjer ved brukt av for eksempel telefon eller Internett.
Peter Wessel Zapffe
Friluftsmannen og fjellklatreren
I Den Norske Turistforeningens årbok fra 1942 finner man to illustrasjoner samt diktet Lyngenfjeld og teksten Grundtræk av fjeldbestigningens historie i Troms fylke av Peter Zapffe.
Fjernsalg
Eksempler på fjernsalg er telefonsalg, postordresalg og elektronisk handel. Man har spesielle rettigheter og plikter ved fjernsalg. Disse reguleres av Forbrukerkjøpsloven og Angrerettloven.
Enige og tro inntil Dovre faller
Enige og tro inntil Dovre faller eller Enige og tro til Dovre faller er den såkalte Eidsvoll-eden fra 1814. Eden ble avlagt som et løfte etter at forhandlingene under Riksforsamlingen på Eidsvoll ble avsluttet 20. mai 1814. Ifølge Nicolai Wergeland stilte representantene, etter forslag i avslutningstalen til Jens Schow Fabricius (1758–1841), seg arm i arm, dannet en brorskapskjede hvorpå de ropte «Enige og troe, indtil Dovre falder!». På nynorsk lyder Eidsvolleden «Einige og tru til Dovre fell».
Enigheten og broderkjeden var ikke fullstendig, for to representanter hadde meldt sykdomsforfall før det avsluttende møtet fordi de ikke ville utsette seg for flere ukvemsord fra sine politiske motstandere. Det var to lederskikkelser i det såkalte unionspartiet, grev Herman Wedel Jarlsberg og Severin Løvenskiold.
Dovre har i lang tid hatt en viktig posisjon i Norges nasjonale bevissthet, der Dovrefjell representerer det evige, uforanderlige, trygge og grunnfestede. Også i norsk eventyrtradisjon representerer Dovre det eldgamle og trolske. I eventyret En aften i nabogården fra Asbjørnsen og Moes eventyramling fra 1845 heter det at «(...) på Dovrefjell har der naturligvis alle dager vært like så gode trollkjerringmøter som på Bloksberg.» Henrik Ibsen valgte dessuten navnet Dovregubben på sin karikatur av det selvgode og sneversynte norske i sitt dramatiske dikt Peer Gynt fra 1867.
Junxi-demningen
Junxi-demningen (Nr II) er en demning med vannkraftverk i Fujian-provinsen i det sørøstlige Kina, anlagt i elva Junxi. Effekten er ca 200 MW.
Demningen er en enkel betong buedam av typen RCC. Dammen er 69 meter høy og 192 meter lang. Den anvendes bare til kraftproduksjon.
Chelsea FC
Chelsea Football Club er en engelsk fotballklubb som spiller i Premier League. Klubben ble stiftet den 10. mars 1905 på The Rising Sun Pub (nå The Butchers Hook) av Henry Augustus Mears og broren Joseph, og ble valgt inn i The Football League samme år. Chelsea spiller hjemmekampene sine på Stamford Bridge, som ligger i bydelen Hammersmith og Fulham sørvest i London.
Junxi-demningen
I samme elv ligger også Jiemian-demningen.
Chelsea FC
Tidlig historie
Chelsea, eller «The Blues», ble før kalt «The Pensioners» (til 1952) på grunn av sitt første emblem, som var en pensjonert soldat. De gamle britiske soldatene ble behandlet på sykehuset i Chelsea. Siden 1953 har Chelseas emblem bestått av en blå løve. Denne løven er bakgrunnen for Chelseas uoffisielle kallenavn «The Blue Lions», som er et slags sekundært kallenavn etter «The Blues». «The Blue Lions» er mest brukt muntlig blant Chelsea-fans, men noen supportergrupper innad i Chelsea har valgt å kalle seg nettopp «The Blue Lions». Hovedsakelig blir dette kallenavnet brukt for å skille Chelsea fra andre blåfargede klubber, ettersom «The Blues» er et kallenavn som blir brukt av flere klubber, som Birmingham City, Everton, Ipswich Town og flere.
1950- og 1960-årene
Den tidligere Arsenal og -spissen Ted Drake ble manager i 1952 og begynte å modernisere klubben. Han fjernet klubbens «Pensioners»-klubbmerke, gjorde tiltak i junioravdelingene og satte opp nye treningsstrukturer. Drake var manager da Chelsea vant sitt første store trofé, ligagullet i 1954–55. Sesongen etter startet UEFA opp Serievinnercupen, som nå er blitt til Mesterligaen. Men The Football League og FA, som var motstandere av at engelske klubber skulle delta i europacupen, overtalte Chelsea til å trekke seg fra turneringen.
Gjennom 1960-årene fortsatte Chelsea å jakte trofeer, men kom ofte på andreplass. Chelsea var på vei til å vinne både ligaen, FA-cupen og ligacupen i slutten av 1964–65-sesongen, da laget til slutt endte opp med seier i ligacupen.
1970- og 1980-årene
I 1970 vant Chelsea FA-cupen, men først etter omkamp mot Leeds. Det var to harde kamper med mange harde taklinger, som skapte et rivaliserende forhold mellom de to klubbene. Chelsea vant sitt første europacup-trofé ved å slå Real Madrid i UEFA-cupfinalen i 1971.
I 1982 ble Chelsea overtatt av finansmannen Ken Bates, som kjøpte klubben for ett pund, tilsvarende ca. 9 norske kroner. De sportslige resultatene lot vente på seg, og klubben var nær ved å rykke ned til 3. divisjon for første gang. I 1983 klarte manager John Neal å bygge opp et nytt lag til tross for den anstrengte økonomien. Chelsea vant 2. divisjon i 1984–85, og rykket opp til 1. divisjon. Laget rykket ned igjen i 1988, for så å rykke rett opp igjen neste sesong.
William Herrmann
William John Herrmann (født 11. januar 1912, død 6. oktober 2003) var en amerikansk turner som deltok i de olympiske leker i 1932 i Los Angeles.
Herrmann vant en olympisk bronsemedalje i turn under OL 1932 i Los Angeles. Han kom på tredjeplass i tumbling bak sine landsmenn Rowland Wolfe og Edward Gross.
Tønsbergmessen
Tønsbergmessen eller Tønsbergmessa, lokalt bare kalt Messa, var en varemesse i Tønsberg i Vestfold. Den ble arrangert på messområdet ved Frodeåsen, bydammene og Tønsberg stadion hvert år fra  1968  til  2013  i én uke omkring  17. mai. I tillegg til vareutstillinger i tre store idrettshaller og salgsboder i parkområdet utendørs, var det tivoli og sceneunderholdning med ulike artister i messeamfiet hver kveld. Arrangører var byens idrettsforeninger som gjennom frivillig innsats og dugnadsarbeid samlet inn penger til idrettshaller og annet. Besøkstallet var 125 000 det første året og 22 000 det siste.
I mai 2014 planlegges det en ny barne- og ungdomsfestival på samme sted, som fikk navnet Messafestivalen.
Historikk
Tønsbergmessen ble dratt i gang av reklamemannen Arvid Lundgaard og forretningsmannen Per M. Pettersen i 1968. Andre sentrale personer var underholdningssjef Edgar Karlsen, dugnadsleder Kjell Firing og arkitekt Svein Wollert-Nielsen. De siste åra var Arild Johansen styreleder og Berit Molstad nestleder.
Opp gjennom åra besøkte en rekke kjente artister messa. I 1968 åpnet den lokale skøytekongen Fred Anton Maier messehall A. Hovedattraksjonen det året var Susan Hampshire fra den britiske TV-serien «Forsythe-sagaen». Hun ble geleidet av sangartisten og Tønsberg-patrioten Per Asplin. Av andre publikumfavoritter kan nevnes TV-stjerner fra 1960- og 70-tallet som Inger Nilsson, Roger Moore, Jan Ohlsson, den «ekte» Emil fra Lønneberget, og Ken Curtis som spilte Festus i den amerikanske cowboy-serien Kruttrøyk. Av norske kjendiser var blant andre Erik Bye, Jahn Teigen og Prima Vera, Kirsti Sparboe og Benny Borg særlig populære. Ellers opptrådte en mengde norske og svenske underholdningsartister og -band på Tønsbergmessa, deriblant D.D.E, Hellbillies, The Kids, CC Cowboys og Briskeby med Tønsberg-vokalisten Lise Karlsnes. I mange år var også den danske tryllekunstneren og tankeleseren Erik Truxa fast innslag. Omregnet til kronekursen for 2008 hadde Tønsbergmessen siden starten og inntil da delt ut rundt 100 millioner kroner til ulike lokale tiltak, deriblant Messehall A, Messehall B, Messehuset, garderober og toaletter i førstnevnte hall, Greveskogen idrettspark, TK-hallen, Tønsberg Ishall, kunstisbane, fotballgrusbane, asfaltering av tivoliområdet og lys på Tønsberg Gressbane.
Axels tivoli og seinere Lunds Tivoli stod for tivoliaktiviteten på messa de fleste sesongene.
Shriners Children’s Open
Shriners Hospitals for Children overtok ansvaret for turneringen foran 2007-utgaven, og fra 2008 til 2012 var artisten Justin Timberlake vert for turneringen.
Chelsea FC
1990-årene og begynnelsen av 2000-årene
Chelsea begynte 1990-årene i 1. divisjon og fra 1992–93-sesongen i den nye Premier League, med plasseringer fra 11 til 14.-plass. I 1994 spilte laget FA-cupfinale mot Manchester United som endte med 4–0-tap. Ruud Gullit, som i 1987 ble kåret til europas beste spiller, overtok som spillende manager i 1996. Han hentet blant annet flere store internasjonale navn til klubben. I 1997 vant Clelsea FA-cupen før Gullit ble erstattet av Gianluca Vialli i 1998. Med Vialli som manager vant laget både ligacupen og Cupvinnercupen i 1998. Med Claudio Ranieri som manager vant Chelsea FA-cupen i 2000 og kom til kvartfinalen i Mesterligaen i 2002. Chelsea kvalifiserte seg også til Mesterligaen året etter.
Roman Abramovitsj kjøper klubben
I juni 2003 slet klubben økonomisk, og Ken Bates solgte klubben til den russiske oljemilliardæren Roman Abramovitsj for 140 millioner pund. Abramovitsj brukte ca. 800 millioner kroner på spillerkjøp, og foretok store endringer. Da Ranieri ikke klarte å etterkomme den nye eierens krav om trofeer, ble han erstattet av portugiseren José Mourinho som året før hadde vunnet Mesterligaen og den portugisiske ligaen med Porto. Under Mourinho vant Chelsea Premier League i 2004–2005 og 2005–06 samt FA-cupen i 2007 og ligacupen i 2005 og 2007. Mourinho og Abramovitsj kom ikke overens, og de ble enige om at deres veier skulle skilles.
Daværende sportsdirektør Avram Grant ble ansatt som ny manager, og han tok Chelsea til lagets første Mesterliga-finale, som endte med tap for Manchester United. Grant ble sparket etter sesongen, og erstatteren Luiz Felipe Scolari var manager fra juli 2008 til februar 2009. Guus Hiddink tok over som manager ut sesongen, og Chelsea vant FA-cupen 2009.
Før 2011–12-sesongen ble André Villas-Boas ansatt som ny manager. Han hadde en fortid i Porto, som han ledet til ligagull, cupgull og seier i Europaligaen. Villas-Boas fikk en god start som manager for Chelsea, som tok 22 av 30 mulige poeng på de ti første kampene. Etter nyttår uteble derimot resultatene, og Villas-Boas ble erstattet som manager av den daværende assistent-treneren Roberto Di Matteo i mars 2012. Etter at Roberto Di Matteo kom inn som manager, oppnådde han en av de mest suksessrike sesongene i klubbens historie. Di Matteo tok Chelsea til sitt syvende FA-cup-trofé, det fjerde i løpet av de seks siste sesongene. I tillegg tok han Chelsea til finalen i Mesterligaen etter å ha vunnet 4-1 mot Napoli i returoppgjøret (de tapte 3-1 første kamp), og 3-2 mot Barcelona sammenlagt over to kamper. I finalen møtte de Bayern München. Etter full tid var resultatet 1-1, og lagene måtte ut i ekstraomganger. Da det heller ikke etter ekstraomganger ble noen avgjørelse, måtte vinneren avgjøres ved straffesparkkonkurranse. Didier Drogba kunne etterhvert sette den avgjørende straffen i mål, og Chelsea vant Mesterligaen for første gang.
Roberto Di Matteo fikk sparken som manager 22. november 2012 etter en serie svake resultater. Rafael Benitez overtok som midlertidig manager samme dag, og signerte kontrakt frem til sommeren. Supporterne ville ikke ha Benitez, men Chelsea vant Europaligaen mot Benfica SL (2-1). Målene ble scoret av Fernando Torres og Branislav Ivanović. Sistnevnte scoret på overtid. Etter at kontrakten til Benitez gikk ut, ble José Mourinho ansatt som manager igjen.
Chelsea vant deres 5. seriegull etter 2014/15 sesongen. Gullet ble sikret 3. mai med en 1-0 seier mot Crystal Palace, 3 runder før sesongen ble avsluttet. Eden Hazard ble, som første belgier, kåret til årets spiller i den engelske toppdivisjonen.
Trener 2016–18 var Antonio Conte som brakte seier i Premier League 2016/17 og FA-cupen 2017–18, etterfulgt av Maurizio Sarri i 2018.
Rivaler
Chelsea sin nærmeste nabo er Fulham, som regnes som Chelseas lokalrival. Likevel er det mange Chelsea-fans som ikke ser på Fulham som sine største rivaler, da Chelsea og Fulham i mange år har spilt i forskjellige divisjoner. En undersøkelse foretatt av Planetfootball.com i 2004 viser at mange Chelsea-fans ser på London-rivalene Arsenal og Tottenham som sine aller største konkurrenter. I mindre grad er også Manchester United rivaler, grunnet flere års kniving om ligagullet og andre trofeer. Queens Park Rangers er en annen klubb fra Vest-London, men den har ikke vært ansett som store rivaler for Chelsea.
Produsenter og sponsorer av draktene
Chelsea skrev under på en kontrakt med Yokohama 26. februar 2015, med denne kontrakten gjorde det Chelsea FC til den 2. største sponsoravtalen i hele England med en inntekt på nærmere 500 millioner i året. Kun United har en bedre avtale med sin «Chevrolet»-avtale på ca. 620 millioner kr i året. Denne avtalen med Yokohama strekker seg over fem år fra og med sesongen 2015-2016.
«Doubles»
Chelsea FC er den eneste klubben som har vunnet både Mesterligaen og Europaligaen i løpet av 365 dager. Chelsea og Manchester United er de eneste engelske klubbene som har vunnet de fire forskjellige europeiske turneringene, Mesterligaen, Europaligaen, UEFA Super Cup, og den gamle Cupvinnercupen. Chelsea ble etter finaleseieren i 2012 i Mesterligaen det femte engelske fotballaget til å vinne turneringen.
Spillerstall
''Oppdatert 15. august 2023''
Reservespillere U23
''Oppdatert 20. februar 2023''
Kari-Mette Eidem
Kari-Mette Eidem (født 14. januar 1944 i Oslo, død 5. mai 2014) var en norsk legfransiskaner. Hun var en periode leder for legfransiskanerne. Eidem var generalsekretær i Caritas Norge 2001–2011, bidro i hjelpearbeid utenlands, og arbeidet med innvandrere på Nedre Romerike 1977–1997.
Tummas Símunarson
Tummas Símunarson (død 1608) var lagmann på Færøyene fra 1601 til 1608.
Tummas Símunarson var færøying. Fra 1584 var han forpakter av et større gårdsbruk i Kaldbak. Lite er ellers kjent om Tormóðsson fra historien.
Bertel Aa
Bertel Eilert Elias Aa (født 7. februar 1919 i Hyen, død 21. november 2009 på Sandane i Gloppen kommune) er en tidligere båtbygger og forretningsmann. Han er den eldste av to brødre som etablerte båtbyggeriet Brødrene Aa i 1947. Hans ett år yngre bror er Olav Aa, som gikk bort i 2006. Selskapet ble en hjørnestensbedrift i kommunen, og satte den lille bygda Hyen på kartet.
Aa har mottatt Kongens fortjenstmedalje i gull.
Petr Narovec
Petr Narovec (født 15. april 1977) er en slovakisk bobkjører. Han representerte landet sitt under Vinter-OL 2014 i Sotsji, der han ble nummer 25 i firer-bob.
Giovanni Lattuada
Giovanni Lattuada (født 12. januar 1905, død 16. april 1984) var en italiensk turner som deltok i de olympiske leker i 1932 i Los Angeles. Lattuada vant en olympisk bronsemedalje i turn under OL 1932 i Los Angeles. Han kom på tredjeplass i konkurransen i ringer bak George Gulack og William Denton begge fra USA.
Gədəbəy (distrikt)
Gədəbəy er et distrikt (rayon) i Aserbajdsjan. Distriktets areal er 1 124 km². I 2009 hadde Gədəbəy 93 600 innbyggere. Administrasjonssenteret ligger i byen Gədəbəy.
William Denton
William «Bill» Thomas Denton (født 1. februar 1911 i Collinsville i Texas, død 8. mars 1946 i Washington, D.C.) var en amerikansk turner som deltok i de olympiske leker i 1932 i Los Angeles.
Norsk Katolsk Flyktningehjelp
Norsk Katolsk Flyktningehjelp var en norsk bistandsorganisasjon, organisert under Den katolske kirke. Den ble opprettet i 1952. I 1964 ble den omorganisert og skiftet navn til Caritas Norge.
Lukáš Kožienka
Lukáš Kožienka (født 30. juni 1989) er en slovakisk bobkjører. Han representerte landet sitt under Vinter-OL 2014 i Sotsji, der han ble nummer 25 i firer-bob.
Antonov An-22
Antonov An-22 (NATO-kallenavn: «Cock») er et transportfly utviklet i det tidligere Sovjetunionen. An-22 var det største flyet i verden da det fløy første gang i 1965. Det be bygget totalt 66 fly av denne typen, fra 1965 til 1976.
Olav Aa
Olav Matias Aa (født 4. november 1920 i Hyen i Gloppen kommune, død 22. desember 2006) er en tidligere båtbygger og forretningsmann. Sammen med sin ett år eldre bror Bertel Aa etablerte de båtbyggeriet Brødrene Aa i 1947. Selskapet ble en hjørnestensbedrift i kommunen, og satte den lille bygda Hyen på kartet.
Forbrukerkjøpsloven
Lov om forbrukerkjøp, også kalt forbrukerkjøpsloven, er en norsk lov som regulerer salg av ting til en forbruker når selgeren eller selgerens representant opptrer i næringsvirksomhet. Kjøperen er en forbruker som kjøper noe til personlig bruk. Loven er ufravikelig (preseptorisk) i den forstand at den ikke kan fravikes ved avtale hvis det er til ugunst for forbruker. Avtaler som fraviker fra loven til gunst for forbruker er derimot lovlig.
Loven ble satt i kraft 1. juli 2002.
Salg mellom privatpersoner eller næringsdrivende imellom reguleres av kjøpsloven.
Bjørn Stabell
Sammen med sin tvillingbror Ulf Stabell ble han utnevnt til statsstipendiat i 1986. Brødrene Stabell har gitt en rekke bidrag til synsforskningen. Ikke minst har de bidratt til beskrivelsen av stavenes og tappenes funksjon. Deres forskning har også belyst andre emner, som mekanismer bak øynenes tilpasning til lys og mørke ; de har også skrevet om etikk og erkjennelsesteori.
Innen synsforskning har brødrene Stabell publisert omkring 70 vitenskapelige artikler, fortrinnsvis i to tidsskrifter for synsforskning: Vision Research og Journal of the Optical Society of America, og boken ''Duplicity Theory of Vision. From Newton to the Present'' (Cambridge 2009). I boken Duplicity Theory of Vision har de påvist::
Bibliografi
Brødrene Stabell står sammen som medforfattere av følgende utgivelser:
Liste over Norges olje- og energiministre
Liste over Norges olje- og energiministre omfatter statsråder i Olje- og energidepartementet fra det sprang ut av det tidligere Industridepartementet i 1978.
I 1993 ble Næringsdepartementet og Olje- og energidepartementet slått sammen til Nærings- og energidepartementet. Statsråder i dette departementet er tatt med i denne listen. Fra 25. september 1996 gjenoppstod Olje- og energidepartementet.
Fra 7. mars 2022 er Terje Aasland (Ap) olje- og energiminister.
Fearnleys olympiske ærespris
Fearnleys olympiske ærespris er en norsk idrettspris som ble satt opp av skipsreder Thomas Fearnley (1880–1961) i forbindelse med vinter-OL i Oslo 1952. Prisen består av en statuett i bronse, modellert av Per Palle Storm, etter den antikke hellenske skulptøren Myrons statue Discobolus («diskoskasteren»). Prisen gis for «fremragende prestasjoner» av en norsk OL-deltaker. Det er Norges idrettsforbund og olympiske og paralympiske komité som tildeler prisen til norske idrettsutøvere som har utmerket seg utover det vanlige i OL. Det er ikke mulighet for å vinne prisen flere ganger. Fra 2022 tildeles prisen også utøvere i paralympiske leker
Historie
De første prisene gikk til skøytekongen Hjalmar Andersen fra vinter-OL i Oslo og skytteren Erling Kongshaug som vant en svært tett konkurranse i miniatyr i Sommer-OL 1952 i Helsingfors. Med unntak av Sommer-OL 1964 (ingen medaljer til Norge) og Sommer-OL 1980 (norsk boikott) er det tildelt priser etter alle olympiske leker siden 1952.
I 1991 ble prisen tildelt idrettslederen Arne B. Mollén for lang og tro tjeneste for norsk olympisk idrett. Mollén er så langt den eneste som har fått prisen basert på andre meritter enn sportslig olympisk deltakelse. Tildelingen er også den eneste utenom år med olympiske leker.
Det ble fra starten tildelt én pris til en olympisk mester fra vinterlekene og én fra sommerlekene, men statuttene for tildelingen er ikke låst til slike føringer. «Gullfireren» fra kanopadlingen (K4 1000 meter) i 1968 er det første lag som ble tildelt æresprisen. Senere har også brødrene Alf og Frank Hansen (1976), kvinnelandslaget i fotball (2000), samt kvinnelandslaget i håndball (2008), mottatt prisen for laginnsats.
Ved tre anledninger har prisen gått til sølvvinnere. Første gang til Grete Waitz som fikk prisen etter sitt sølv på maraton i 1984. Ved neste tildeling fikk skihopperen Erik Johnsen prisen for sitt sølv i skihopp, stor bakke. I de to lekene, Sommer-OL 1984 og Vinter-OL 1988 hadde ikke Norge noen gullvinnere. Bartosz Piasecki ble tildelt prisen for sin sølvmedalje i fekting i Sommer-OL 2012. Ved en anledning har prisen gått til bronsemedaljevinnere, da Are Strandli og Kristoffer Brun ble tildelt prisen for sin bronse i dobbeltsculler lettvekt i Sommer-OL 2016.
Etter Sommer-OL 1988 ble for første gang to utøvere fra ulike sportsgrener tildelt prisen, Tor Heiestad og Jon Rønningen. Siden 1996, da både 800 meterløperen Vebjørn Rodal og padleren Knut Holmann fikk prisen, er Fearnleys olympiske ærespris tildelt to vinnere etter hvert sommer-OL. I forbindelse med vinter-OL er det opprettholdt én prisvinner, og så langt har ingen lag mottatt prisen i vinteridrett.
I 2022 ble prisen utvidet til å omfatte utøvere i paralympiske leker.
Vinnere
Kilde for oversikten er NIF.
NS Ungdomsfylking
Nasjonal Samlings Ungdomsfylking, forkortet N. S. Ungdomsfylking og NSUF, var det norske fascistpartiet Nasjonal Samlings organisasjon for barn og unge i alderen fra 10 til 18 år før og under andre verdenskrig fra 1933 til frigjøringen våren 1945. NSUF var det norske motstykket til Hitlerjugend, barne- og ungdomsorganisasjonen til det det tyske nazistpartiet.
Opprinnelse og utvikling
Nasjonal Samling (NS) sprang ut av Nordisk Folkereisning, en fascistisk gruppe stifta i Oslo i 1931, og ble etablert som politisk parti gjennom en offentliggjøring i Tidens Tegn 17. mai 1933.
Partiets ungdomsorganisasjon ble oppretta allerede i august samme år. Da ble jusstudenten Rolf Jørgen Fuglesang, som seinere ble NS-minister under krigen, landsleder i Den nasjonale Ungdomsfylking, en organisasjon som seinere skifta navn til NS Ungdomsfylking.
NS Studentgruppe, som ble danna i september 1933 og siden omdøpt til Studentfylkingen (NSSF), fikk 200 medlemmer i etableringsåret. NSSF skal ha vært den største aktive politiske gruppa ved Universitetet i Oslo høsten 1933.
Fra 1934 fikk NS, opprinnelig i hemmelighet, ytterligere særorganisasjoner, blant annet Unghirden og Guttehirden (NS-speiderne). Partiet, hirdene og de andre gruppene ble organisert strengt militært etter førerprinsippet, direkte inspirert av Hitlers tyske nazistparti.
Etter dårlig resultater i blant annet stortingsvalget 1936, da NS bare fikk to prosent av stemmene, minket medlemstallet, og mye av partiaktiviteten opphørte utover på 1930-tallet.
«Hovedorganisasjonen» og underorganisasjonene fikk imidlertid økt tilslutning, ikke minst blant kvinner og ungdom, etter tyskernes okkupasjon av Norge våren 1940. Ifølge «nyordningen» av 25. september 1940, ble NS eneste lovlige parti i det som ble en ettpartistat der det offentlige skulle «nazifiseres», de vil si styres ideologisk. Partiorganisasjonen ble derfor svært ambisiøs under krigen. Men mangel på folk til stillinger og oppgaver i partiapparat og administrasjon hemmet de planlagte aktivitetene, særlig mot slutten av krigsåra. Ikke minst ble noen tusen unge gutter og menn, som kunne bidratt i dette arbeidet, isteden opptatt som frontkjempere for tyskerne på østfronten.
Organisering og aktiviteter
NSUF var delt inn i undergrupper:
Ungdomsfylkingen hadde en «Førerskole» på Jessheim, og lag- og troppsførerskoler på flere steder i landet. Flere av de øverste NSUF-lederne hadde bakgrunn fra speiderbevegelsen, og aktiviteten ser ut til å ha vært mer i retning av speidervirksomhet enn politikk. Den nasjonalsosialistiske ideologien ble dog formidlet til medlemmene. Lister over medlemmer tyder på at en betydelig andel var sønner og døtre av NS-medlemmer, og det er dermed tvilsom om så mange ungdommer som ikke på annen måte ville kommet i kontakt med nazismen, ble trukket inn i NS gjennom ungdomsfylkingen.
Fra 1940 var Bjørn Østring landsleder for NSUF, men i 1943 var han ifølge NS' årbok isteden ungdomsleder i Fylkesorganisasjon (F.O) 2 Stor-Oslo.
Obligatorisk medlemskap
I februar 1942 ble medlemskap i NS Ungdomsfylking gjort obligatorisk:"«Enhver norsk gutt eller gjente skal for sin nasjonale oppdragelses skyld og for å tjene sitt folk og fedreland tjenstgjøre i N.S. Ungdomsfylking. Plikten til ungdomtjeneste begynner 1ste januar det året 10-årsalderen nås, og opphører 31te desember det år 18-årsalderen nås.»"Dette var et vedtak som ble motarbeidet av landets lærere. I løpet av noen uker hadde 85 % av landets lærere sendt inn følgende protestbrev"«Jeg finner ikke å kunne medvirke til en oppdragelse av Norges ungdom etter de linjer som er satt opp av NS' ungdomstjeneste, da dette strider mot min samvittighet. Da et medlemskap etter landslederens uttalelser bl.a. pålegger meg forpliktelser til en slik oppdragelse, og det dessuten stilles andre krav som strider mot mine tilsettingsvilkår, finner jeg å måtte meddele at jeg ikke kan betrakte meg som medlem av lærersambandet»."Nærmere en halv million foreldre sendte inn følgende protestbrev:"«Jeg ønsker ikke at mitt barn skal delta i NSUF's ungdomstjeneste, da de retningslinjer som er trukket opp for dette arbeidet, strider mot min samvittighet»."
Rettsoppgjør
Medlemmene i NSUF ble i hovedsak ikke strafferettslig forfulgt under rettsoppgjøret på grunn av lav alder, selv om unntak forekom. Under saken mot Axel Stang lå det ham til last at han gjennom NSUF hadde bidratt til å indoktrinere ungdom med nazistiske idealer.
Gåsfjorden
Gåsfjorden er en fjord på østsiden av Langøya i Vesterålen, i Sortland kommune i Nordland. Den har innløp fra Sortlandsundet mellom Fagerneset i sør og Nevernes i nord og strekker seg rundt tre kilometer vestover til fjordbotnen ved Vollen.
Innerst i fjorden finnes et offentlig friluftsområde som er eid av staten. Der ligger også et område som er populært for oppstilling av campingvogner. Like innenfor fjordbotnen ligger Gåsfjordvatnet, som er populært som fiskevann. Fiskekort selges av grunneierne.
Fylkesvei 956 går rundt fjorden. Fjellet på sørsiden av fjorden er bratt, og det går snøras der hver vinter. På begynnelsen av 1990-tallet ble veien utbedret noe, for å unngå at veien skulle bli stengt av ras.
På nordsiden av Gåsfjorden ligger bygda Gåsbøl. Gås-delen av navnet skal visstnok ikke ha noe med fuglen gås å gjøre, men kan komme av et gammelt samisk navn; Gåse. Rundt fjorden finnes gamle samiske boplasser og rester fra steinalderen.
Kjøpsloven
I motsetning til forbrukerkjøpsloven er kjøpsloven fravikelig ved avtale (deklaratorisk), slik at de to kjøpspartene kan avtale at andre regler skal gjelde for kjøpet enn det som fremkommer av kjøpsloven.
Loven gjelder
I tilfeller der man ikke finner noen løsning direkte med selger, er det en rekke ulike klagenemnder som kan tilkalles for å forsøke å fullbyrde et krav. Noen ganger vil en forliksklage eller stevning kunne tas ut direkte.
ViaNova
ViaNova AS er holdingselskap for de to selskapene Vianova Systems og ViaNova Plan og Trafikk. Selskapet ble etablert i 1988 i nært samarbeid med firmaet Dr.ing Aas-Jakobsen for å tilby rådgivende ingeniørtjenester innenfor samferdsel, med spesiell vekt på bruk og utvikling av programvare innenfor denne bransjen. Hovedkontoret er i Sandvika, Bærum. ViaNova deltok på en rekke interessante vegprosjekter i det sentrale Østland, som Festningstunnelen, Svartdalstunnelen, Ekebergtunnelen m.v.
Etter at selskapet på 1990-tallet hadde vokst fra 25 ansatte til 70 og hadde fått stor suksess med IT-systemet Novapoint (tidligere NovaCAD), som ble tatt i bruk over hele Norden, ble det i 2000 gjennomført en fisjon som førte til opprettelsen av et selskap for planlegging og prosjektering av veger og gater og et selskap som arbeidet med IT.
Siward av Northumbria
Siward Digera, eller Sigurd Digre eller Sigurd Danske (død 1055), var jarl av Deira 1032–1043, og jarl av Northumbria 1042–1055. Sigward var dansk av opprinnelse, enten innfødt i England i noen generasjoner, eller kom til England sammen med kong Knut den mektige og posisjonerte seg i York i 1032 da kong Knut byttet ut alle gamle angelsaksiske adelige med sine egne betrodde menn. Siward ledet i 1052 en stor hær inn i Skottland og kjempet et stort slag med kong Macbeth av Skottland. Han vant slaget, men hans egen sønn Osberne ble drept. Muligens var hans datter blitt gift med kong Duncan I av Skottland.
Siwards familie
I 1033 giftet Siward seg inn i den northumbrianske adelen ved å ta Aelflaed, sønnedatter av Uchtred den modige, tidligere jarl av Northumbria, som ektefelle og styrket således sin egen maktposisjon i Nord-England. Noen kilder sier at gjennom dette ekteskapet ble Siward fjernt i slekt med Duncan I av Skottland. Dette forholdet til den skotske kongelige familien fikk senere effekt på skotsk politikk.
Siward ble oppmuntret til å avgjøre en strid mellom hans undersåtter, Carl «the Hold» av York og Ealdred, jarl av Bamburgh, men lyktes ikke. Striden startet i 1016 da Uchtred den modige ble myrdet av Carls far Thurbrand «the Hold» under et møte med kong Knut. Ealdred hadde vært jarl av Bernicia siden hans bror Eadulf Cudel, Uhtreds eldste sønn, døde en gang etter 1019. Ealdred endte opp med å drepe Thurband «the Hold» som hevn for sin far, og deretter drepte Carl Ealdred.
I 1041 ble Eadulf III av Bernicia, jarl i nordøstlige England, drept. Ansvarlig for drapet var antagelig Siward som deretter ble jarl av Northumbria, inkludert Bernicia, fram til han selv døde i 1055. Ekteskapet med Aelflaed ga blant annet to sønner, Osberne og den yngre Waltheof. Gjennom ekteskapet ble Siward enten onkel eller svoger til Malcolm III Canmore. Som følge av at Macbeth beseiret Malcolm Canmores far Duncan I av Skottland i 1040 ble Malcolm som barn antagelig sendt til Northumbria hvor han kom inn under Siwards beskyttelse.
Erobringer
Siward var en av kong Hardeknuts hærførere og senere også for kong Edvard Bekjenneren, og han fikk stort ry som kriger.
Siward ledet i 1054 den engelske invasjonen av Skottland og møtte skottene ledet av kong Macbeth i et voldsomt slag den 27. juli hvor mange døde på begge sider. I henhold til Den angelsaksiske krønike:
I henhold til Ulster-annalene etterlot slaget ved Dunsinane 3000 døde skotter og 1500 døde engelskmenn, men slaget oppnådde lite utenom å erobre festningen i Dunsinane.
Noen historikere har foreslått at Siward hær skjulte seg med grønne greiner som kamuflasje og således ga opphav til hendelses slik William Shakespeare beskrev det i sin tragedie Macbeth, men det finnes ingen kilder som støtter denne antagelsen. Både Siward og sønnen Osberne er figurer i Shakespeares skuespill. Siward blir kalt for «Unge Siward».
Selv om Macbeths hær led store tap klarte Macbeth selv å flykte nordover og fortsatte å styre Skottland for ytterligere tre år inntil hans siste og avgjørende nederlag i 1057 i slaget ved Lumphanan.
Siwards død
Da hans eldste sønn ble drept i Skottland og hans yngste sønn Waltheof var kun ti år ble jarl Godwin av Wessex' sønn Toste Godwinson den neste jarlen av Northumbria.
Legenden om Siward
Det sies at Siward var en mann av uvanlig styrke og størrelse. Han ble i henhold til norrøn skikk også kalt for «Digre». Tradisjonen sa at hans bestefar skal ha vært en bjørn, noe som kan referere til at bestefaren var en berserk. Det kan også henspille på at hans far rett og slett het Bjørn til fornavn. Utgravningene av Siwards grav på 1900-tallet skal ha avslørt en mann i underkant av 2 meter lang.
Etterkommere
Siwards andre sønn Waltheof, jarl av Northampton, giftet seg med Judith av Lens, en niese av Vilhelm Erobreren. Ekteskapet ble ingen stor lykke for Siwards sønn når Vilhelm får Waltheof henrettet i 1076 etter å ha funnet ut fra Judith at Waltheof var involvert i en konspirasjon mot kongen.
En datter eller slektning av Siward var gift med kong Duncan I av Skottland, men forbindelsen er uklar. Den skotske kongeliste, Scottish Regnal List I, kaller hans kone for Suthen, mens John av Fordun nevner henne som en slektning av Siward, og i Storbritannias offisielle kongeliste slår fast at hun var Siwards kusine. Malcolm Canmores sønn kong David I av Skottland skal senere ha giftet seg med Siwards sønnedatter Matilda. Han er således i slekt med den skotske kongefamilie og i konsekvens også med den nåværende britiske.
Makedonia (romersk provins)
Makedonia Prima og Makedonia Salutaris var inkludert i bispedømmet Makedonia, et av tre bispedømmer som var inkludert i pretorianerprefekturet Illyricum som ble organisert i 318. Da prefekturet Illyricum ble delt i et vestlig og et østlig Illyricum i 379, ble de makedonske provinsene inkludert i det østlige Illyricum. Etter delingen av Romerriket i et vestlig og et østlig rike i 395, gikk Makedonia inn i Østromerriket.
Final Fantasy VI
Final Fantasy VI er et konsollrollespill utviklet av Square Co. og originalt utgitt til Super Nintendo Entertainment System i Nord-Amerika (som Final Fantasy III) i 1994. Final Fantasy VI ble ikke offisielt utgitt i Europa før i 2002 for Sonys PlayStation. Final Fantasy VI ble også senere utgitt til Game Boy Advance.
Handlingsrefereat
Spillets handling utvikler seg etter hvert som spilleren kommer seg gjennom forskjellige byer og fangehull. Andre innbyggere kan tilby nyttig informasjon, og enkelte innbyggere eier forskjellige butikker. Senere i spillet kan besøk til visse områder aktivere frivillige side-oppdrag. Fangehull kan eksistere i både huler, skoger, eller i bygninger. Disse fangehullene inneholder ofte skattekister eller andre sjeldne gjenstander som ikke er tilgjengelige i de fleste vanlige butikker. Fangehull kan for eksempel inneholde gåter og labyrinter, eller andre problemer som må løses før spilleren kan komme seg videre. Karakterer i Final Fantasy VI kan også utstyres med en rekke våpen, rustning og annet tilbehør.
I løpet av første halvdel av spillet blir planeten referert til som Balanse-verdenen, og er delt inn i tre frodige kontinenter. Det nordlige kontinentet er består av en rekke fjellkjeder. Det sørlige kontinentet har for det meste blitt underlagt det grusomme Gestahl-riket. Men det østlige kontinentet er hjemmet til Veldt, en gigantisk villmark bebodd av forskjellige monster fra hele verden. En gigantisk apokalyptisk begivenhet midt i spillet forvandler planeten til Ruinens verden. Landmassen blir delt opp i en rekke øyer som omgir et større kontinent.
Spillet henviser til en konflikt kjent som Magi-krigen som skjedde tusen år før begynnelsen av spillet. I denne konflikten ble uskyldige mennesker brukt som soldater og slaver ved å forvandle dem til magiske vesener kalt Espers. Men de innså etter hvert deres egne ugjerninger, frigjorde alle Espers, og forseglet deres egne krefter i tre statuer av stein. Begrepet magi bleknet gradvis til et myte, etter hvert som menneskeheten bygde et samfunn hvor vitenskap og teknologi ble viktigere og viktigere.
Final Fantasy VI inneholder fjorten spillbare figurer, samt forskjellige sekundære figurer som i perioder kan kontrolleres av spilleren. Den første karakteren, Terra Branford, er halvt menneske og halvt Esper som tilbrakte mesteparten av livet som en slave under imperiet. Andre hovedpersoner inkluderer Locke Cole, en skattejeger og Celes Chere, en tidligere general for imperiet. I byen Narshe deltar Terra i et keiserlig oppdrag for å få tak i en mektig Esper innkapslet i is. Men når de finner denne Espen, oppstår en magisk reaksjon mellom Terra og Esper. Som et resultat blir de andre soldatene på oppdraget drept, og Terra blir slått bevisstløs.
Terra blir deretter introdusert for en organisasjon kjent som Returners, som hun godtar å hjelpe i deres revolusjon mot imperiet. Returnerne oppdager at keiserlige soldater, ledet av Kefka, planlegger et nytt forsøk på å få tak i den frosne Esper. Etter å ha slått tilbake Kefkas angrep, opplever Terra en ny magisk reaksjon med den frosne Esper. Terra forvandles til en skapning som ligner en Esper, og reiser til et annet kontinent. Etter å ha funnet igjen Terra blir de konfrontert med en annen Esper ved navn Ramuh, som informerer gruppen om at Terra kan trenge hjelp av en annen Esper som nå sitter fengslet i den keiserlige hovedstaden Vector.
Simar
Simar eller zimarra er et katolsk geistlig plagg som i liturgisk sammenheng er reservert for biskoper. Den er svært lik soutanen, men har dessuten skulderkappe og alltid doble underermer. Simaren benyttes som formell klesdrakt i ikke-liturgisk sammenheng. Den er sort, med fargede render: Amarantrød for biskoper og skarlagensrød for kardinaler. For prester, som kan benytte den hjemme, er rendene – hvis de finnes – sorte.
Pavenes vanlige hverdagsdrakt er en hvit simar, skjønt de har tidligere til tider variert med hvit soutane.
Plagget ble ikke offisielt anerkjent som del av biskoppelig eller klerikal kleskode før i 1872, da den ble gitt status ved det pavelige hoff som akseptabel ved pavelige audienser. Under pave Pius IXs pontifikat var simaren et plagg gjort tillatt for kleresiet i sin alminnelighet, men da reservert for hjemmebruk. Derav kommer det moderne synonymet hussoutane for påkledselen.
Simaren har røtter som strenger seg lenger tilbake enn 1800-tallet. Man finner den omtalt i apostoliske brever så tidlig som i 1760. Den ble da oftere omtalt som pelerine heller enn zimarra, og hadde da også påsydd brede overermer (brede mansjetter) i ull og i samme svarte fargenyanse som plaggets grunnfarge. Drakten hadde også fem knapper som lukket skulderknappen – de fem knappene symboliserte Kristi fem sår (sårtyper). Overermene ble avskaffet under pave Paul VI i 1969.
Simaren beskrives gjerne som en soutane med skulderkappe, men strengt tatt er den ikke en soutane i det hele tatt. Hierarkiet begynte å anvende simaren som en erstatning for soutanen som påkledning utenom liturgiske situasjoner. Simarens form er svært lik soutanens, men simaren har en skulderkappe av albulengde som ikke møtes foran i midten, slik at den ikke skjuler de knappene som strekker seg fra hals til tå.
Etter at overmansjettene ble avskaffet ved forenklingen i 1969 har noen prelater økonomisert med skulderkappens størrelse med en som er mindre, og som ikke var fastsydd til resten av drakten men blir festet med en hempe. Andre har gått lenger med en plagg som sommetider omtales som en «frosk», et slags åttetallsformet stykke med to knapper som kan festes til drakten forøvrig ved nakken. Disse tilpasningene er ikke blitt anerkjent i Roma, og er dermed ikke del av offisiell romersk geistlig drakt.
On the Road 1981
On the Road 1981 er et progrockalbum og et konsertalbum utgitt i 1997 fra bandet Camel og regnes som den fjerde offisielle piratutgaven (bootleg) fra Camel Productions. Konserten ble opprinnelig spilt inn av BBC den 2. april 1981 i Hammersmith Apollo i London som en del av turneen etter albumet Nude, som kom ut samme år.